  Анжелика Тихонова Анжелика Тихонова корреспондент 27-тӥ оштолэзе Удмуртиын пилемо улоз, дырын-дырын зорылоз, интыосын гудыръялоз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл лымшор но шундыпуксён вискысь секундскын 9-14 метре пельтоз, гудыръяку секундскын 16 метрозь кужмояллялоз. Элькунъя уйин +8…+13, нуназе +18…+23 градус возиськоз. Омыр зӥбет луло узвесь юбоя 742 миллиметр луоз, омырлэн мускытлыкез – 60 процент. Тегъёс: Удмуртия Ижкар куазь тулыс  